फिल्म निर्माता-निर्देशक व पटकथा लेखक यश चोपड़ा अपने निर्देशन में बनी और शाहरुख खान, कैटरीना कैफ व अनुष्का शर्मा अभिनीत 'जब तक है जान' के प्रदर्शन से कुछ ही दिन पहले 21 अक्टूबर को इस दुनिया को अलविदा कह गए. चोपड़ा के सम्बंध में कहा जाता है कि उन्होंने बॉलीवुड को प्यार करना सिखाया. उन्होंने 'दीवार', 'कभी कभी', 'सिलसिला', 'चांदनी', 'लम्हे', 'दिल तो पागल है' और 'वीर जारा' जैसी कई रोमांसप्रधान व सफलतम फिल्मों का निर्देशन किया.